અમદાવાદ રેલવે ડિવિઝનના ત્રણ કર્મચારીઓના બેંક એટીએમમાંથી રૂપિયાની ઉઠાંતરી થઈ છે. જુદા જુદા વિભાગના કર્મચારીઓના બેંક એકાઉન્ટમાંથી રૂપિયાની ઉઠાંતરી થતા કર્મચારીઓને રેલવેમાંથી ડેટા લિક થતો હોવાની શંકા ફેલાઇ છે. આ અંગે હવે કર્મચારી સંગઠનો મેદાને પડ્યા છે. અમદાવાદ રેલવે ડિવિઝન મેનેજર, પોલીસ વિભાગ તેમજ બેંક સમક્ષ કર્મચારી સંગઠનોએ ફરિયાદ કરી છે. જોકે ત્રણેય એજન્સીઓએ પૈકી એક પણ આ ઉઠાંતરી બાબતે જવાબદારી લેવા તૈયાર નથી આ કારણે ફફડાટ વ્યાપી ગયો છે. કર્મચારીઓ બેંક ટ્રાન્ઝેક્શન કરવામાં ડરી રહ્યાં છે.